**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 3. sjednice Upravnog vijeća**

**Doma zdravlja Karlovac, održane dana**

**31. ožujka 2022. godine**

**Karlovac, ožujak 2022.**

**=========================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-722/2-22**

**Karlovac, 25. ožujka 2022. godine**

**Z A P I S N I K**

s **3. sjednice** Upravnog vijeća Doma zdravlja Karlovac, održane dana 31. ožujka 2022. godine s početkom u 14,00 sati.

Poziv s materijalima za 3. sjednicu Upravnog vijeća Doma zdravlja Karlovac dostavljen je članovima Upravnog vijeća dana 25. ožujka 2022. godine putem dostavljača (Dostavnica Broj: 12-722/22).

NAZOČNI: Dražen Tufeković, dr. med., spec. opće kirurgije, subspecijalist abdominalne kirurgije, predsjednik, Oliver Budimir, struč. spec. ing. sec., zamjenik predsjednika, Domagoj Modrušan, dr. med. dent., član, Sanja Brleković, dr. med. spec., član.

NISU NAZOČNI: Ivana Mehle, dipl. učitelj, član (pridružuje se radu sjednice u 14.20 sati)

OSTALI NAZOČNI: Tatjana Šterk-Tudić, mag. oec., ravnateljica, Snježana Šlat, dr. med. spec., zamjenica ravnateljice i pomoćnica ravnateljice za kvalitetu, Andreja Jurković, dipl. iur., voditeljica Odjela za pravno kadrovske i opće poslove.

Predsjednik Upravnog vijeća pozdravlja sve nazočne, konstatira kvorum te na prijedlog ravnateljice predlaže dopunu Dnevnog reda s točkom 12. Donošenje Odluke o prodaji službenog vozila. Točka 12. Različito postaje točka 13. Dnevnog reda.

Predsjednik Upravnog vijeća predlaže sljedeći

D N E V N I R E D

1. Usvajanje Zapisnika sa 2. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec veljaču 2022. godine
3. Donošenje Odluke o imenovanju Povjerenstva za kvalitetu Doma zdravlja Karlovac
4. Donošenje Odluke o izmjenama Odluke o imenovanju Etičkog povjerenstva Doma zdravlja Karlovac
5. Donošenje Pravilnika o testiranju na alkohol, droge i druga sredstva ovisnosti na radnom mjestu
6. Donošenje Pravilnika o uredskom poslovanju Doma zdravlja Karlovac
7. Donošenje Pravila za upravljanje dokumentarnim gradivom Doma zdravlja Karlovac
8. Donošenje Cjenika usluga zdravstvene zaštite žena Doma zdravlja Karlovac

1. Donošenje Cjenika usluga ordinacija dentalne medicine Doma zdravlja Karlovac

 10. Dodatak Ugovoru o radu ravnateljice Doma zdravlja Karlovac

 11. Utvrđivanje potrebe zapošljavanja

 12. Donošenje Odluke o prodaji službenog vozila

 13. Različito.

Predloženi Dnevni red je jednoglasno s četiri glasa ZA usvojen.

**ODLUKE:**

**Točka 1.**

O D L U K A

Članak 1.

Usvaja se Zapisnik sa 2. sjednice Upravnog vijeća Doma zdravlja Karlovac održane dana 28. veljače 2022. godine.

Članak 2.

Ova Odluka stupa na snagu danom donošenja.

 **Točka 2.**

O D L U K A

Članak 1.

Usvaja se Izvješće o financijskom poslovanju Doma zdravlja Karlovac za mjesec veljaču 2022. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

O D L U K A

o imenovanju Povjerenstva za kvalitetu Doma zdravlja Karlovac

Članak 1.

Imenuje se Povjerenstvo za kvalitetu Doma zdravlja Karlovac u sljedećem sastavu:

- Snježana Šlat, dr. med. spec., predsjednica

- Sanja Brleković, dr. med. spec., članica

- Myhajlo Kubinskyy, dr. dent. med., član

- Boris Batinić, med. tehn., član

- Jasmina Mikan, mag. sestrinstva, članica.

Članak 2.

Povjerenstvo za kvalitetu:

* vodi registar Doma zdravlja o umrlim pacijentima,
* vodi registar o neželjenim ishodima liječenja sukladno općim aktima agencije nadležne za kvalitetu zdravstvene zaštite,
* provodi kontrolu kvalitete medicinske dokumentacije Doma zdravlja,
* obavlja poslove utvrđene zakonom kojim se uređuje kvaliteta zdravstvene zaštite.

Povjerenstvo za kvalitetu obvezno je ravnatelju tromjesečno podnositi izvješće o svome radu.

Članak 3.

Stupanjem na snagu ove Odluke stavlja se izvan snage Odluka o imenovanju Povjerenstva za kvalitetu Doma zdravlja Karlovac, Broj: 12-735/17 od 29.6.2017. g..

Članak 4.

Ova Odluka stupa na snagu danom donošenja.

**Točka 4.**

O D L U K A

o izmjeni Odluke o imenovanju Etičkog povjerenstva

Doma zdravlja Karlovac

Članak 1.

U članku 1. stavku 2. Odluke o imenovanju Etičkog povjerenstva Doma zdravlja Karlovac, Broj: 12-668/21 od 31. ožujka 2021. godine, mijenja se točka 1. koja sada glasi:

1. Sanja Marijan, dr. med., zamjenica predsjednice.

Članak 2.

Sve ostale odredbe Odluke o imenovanju Etičkog povjerenstva Doma zdravlja Karlovac Broj: 12-668/21 od 31. ožujka 2021. godine ostaju neizmijenjene i na snazi.

Članak 3.

Ova Odluka stupa na snagu danom donošenja.

**Točka 5.**

O D L U K A

Članak 1.

Donosi se Pravilnik o testiranju na alkohol, droge i druga sredstva ovisnosti na radnom mjestu, koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 6.**

O D L U K A

Članak 1.

Donosi se Pravilnik o uredskom poslovanju Doma zdravlja Karlovac, koji se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 7.**

O D L U K A

Članak 1.

Donose se Pravila za upravljanje dokumentarnim gradivom Doma zdravlja Karlovac, koja se nalaze u prilogu ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 8.**

O D L U K A

Članak 1.

Donosi se Cjenik usluga zdravstvene zaštite žena, koji se primjenjuje u slučaju kad troškove usluge snosi pacijent osobno.

Članak 2.

Cjenik usluga iz prethodnog članka nalazi se u prilogu ove Odluke i čini njezin sastavni dio, a primjenjuje se od 1. travnja 2022. godine.

Članak 3.

Primjenom Cjenika usluga zdravstvene zaštite žena iz članka 1. ove Odluke stavlja se izvan snage Cjenik usluga zdravstvene zaštite žena, Broj: 12-1260/21 od 30. lipnja 2021. godine.

Članak 4.

Ova Odluka stupa na snagu danom donošenja.

**Točka 9.**

O D L U K A

Članak 1.

Donosi se Cjenik usluga ordinacija dentalne medicine Doma zdravlja Karlovac, koji se primjenjuju u slučaju kad troškove usluge snosi pacijent osobno.

Članak 2.

Cjenik usluga iz prethodnog članka nalazi se u prilogu ove Odluke i čini njezin sastavni dio, a primjenjuje se od 1. travnja 2022. godine.

Članak 3.

Primjenom Cjenika usluga ordinacija dentalne medicine Doma zdravlja Karlovac iz članka 1. ove Odluke stavlja se izvan snage Cjenik usluga ordinacija dentalne medicine Doma zdravlja Karlovac, Broj: 12-2195/19 od 29. studenog 2019. godine.

Članak 4.

Ova Odluka stupa na snagu danom donošenja.

**Točka 10.**

O D L U K A

Članak 1.

Daje se suglasnost ravnateljici Doma zdravlja Karlovac Tatjani Šterk-Tudić, mag. oec. da obavlja poslove voditelja Odjela za ekonomske poslove u trajanju od osam sati tjedno u okviru redovnog radnog vremena, pored poslova ravnateljice koje obavlja sukladno Ugovoru o radu na određeno vrijeme za obnašanje dužnosti ravnateljice Doma zdravlja Karlovac, Broj: 12-913/20 od 8.5.2020. godine.

Članak 2.

Temeljem ove Odluke predsjednik Upravnog vijeća Doma zdravlja Karlovac zaključit će s Tatjanom Šterk-Tudić, mag. oec. Dodatak Ugovora o radu na određeno vrijeme za obnašanje dužnosti ravnateljice Doma zdravlja Karlovac, Broj: 12-913/20 od 8.5.2020. godine, za obavljanje poslova voditelja Odjela za ekonomske poslove Doma zdravlja Karlovac sukladno trajanju mandata ravnateljice Doma zdravlja Karlovac.

Članak 3.

Ova Odluka stupa na snagu danom donošenja.

**Točka 11.**

O D L U K A

Članak 1.

Utvrđuje se potreba zapošljavanja:

1. doktora medicine specijalista opće/obiteljske medicine ili doktora medicine, za rad u ordinaciji opće/obiteljske medicine, jednog izvršitelja/ice na neodređeno vrijeme, i

2. medicinske sestre/tehničara, za rad u ordinaciji opće/obiteljske medicine, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

O b r a z l o ž e n j e

Dom zdravlja Karlovac zaprimio je 25.3.2022. godine Obavijest Mirice Rapić, dr. med. spec. opće med., o prestanku obavljanja djelatnosti opće (obiteljske) medicine u poslovnom prostoru Doma zdravlja Karlovac na adresi Karlovac, Izidora Kršnjavog 1, radi odlaska u mirovinu 10. svibnja 2022. godine. Radi preuzimanja zdravstvene skrbi pacijenata navedene ordinacije opće (obiteljske) medicine nakon odlaska imenovane u mirovinu sukladno čl. 1. Odluke o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (NN br. 22/2020), potrebno je zapošljavanje doktora medicine specijalista opće/obiteljske medicine ili doktora medicine, jednog izvršitelja/ice na neodređeno vrijeme i medicinske sestre/tehničara, jednog izvršitelja/ice na neodređeno vrijeme, za rad u ordinaciji opće/obiteljske medicine.

Slijedom navedenog, odlučeno je kao u izreci Odluke.

**Točka 12.**

O D L U K A

O PRODAJI I RASHODOVANJU VOZILA

Članak 1.

Donosi se Odluka o javnoj prodaji i rashodovanju sljedećeg vozila, vlasništvo Doma zdravlja Karlovac:

1. CITROEN JUMPER 2.2. HDI, broj šasije: VF7YCUMFB12704966, godina proizvodnje: 2015., stanje km: 255.000 km, snaga motora: 110 kw, obujam motora: 2198 cm³, s utvrđenom početnom cijenom od 15.000,00 kn (slovima: petnaesttisućakuna), prema procjeni trg. društva AUTO HRVATSKA AUTOMOBILI d.o.o., Radnička cesta 182, Zagreb.

Članak 2.

Obvezuje se ravnateljica Doma zdravlja Karlovac da Odluku o prodaji službenih vozila objavi na internetskoj stranici i Oglasnoj ploči Doma zdravlja Karlovac.

Članak 3.

Ovlašćuje se ravnateljica Doma zdravlja Karlovac, Tatjana Šterk-Tudić, dipl. oec., da donese Odluku o imenovanju članova Povjerenstva za provedbu postupka prodaje vozila iz članka 1. ove Odluke te da provede sve potrebne postupke za provedbu ove Odluke u skladu s propisima Republike Hrvatske.

Članak 4.

Ova Odluka stupa na snagu danom donošenja.

**Točka 13.**

Pod točkom Različito ravnateljica je Upravno vijeće izvijestila da je u ožujku 2022. godine po provedenom postupku javne prodaje službenih vozila, vozilo marke Citroen Jumper 2.2 HDI, prodano po cijeni od 8.201,00 kn, a vozilo marke Renault Traffic 2.0., po cijeni od 4.710,00 kn.

Vozilo OPEL ASTRA 1.6, broj šasije: W0L000058V5042207, godina proizvodnje: 1997. stanje km: 252.623 km, nije prodano po cijeni od 1.000,00 kn.

Po iscrpljenom dnevnom redu, rad sjednice završio je 31.3.2022. g. u 14.35 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

 **Dražen Tufeković, dr. med., spec. opće kirurgije, subspecijalist abdominalne kirurgije**